Građanima Širokog Brijega i svima drugima koji su vozilima prolazili cestom pokraj nekadašnje Mesne industrije Lijanovići na Visokoj Glavici, ovih dana ništa nije bilo jasno.

Turske zastave izvješene na pročeljima, doduše uz zastavu BiH, začudile su stanovništvo s obzirom da Turska, ruku na srce, nije nimalo popularna u ovim krajevima još od Osmanlijskog carstva. Pošto na području zapadne Hercegovine žive Hrvati katoličke vjere malo tko je znao da se tu u krugu nekadašnje mesne industrije sprema i slavi muslimanski blagdan Kurban Bajram, piše ABCportal.info.

Rano jutros u Široki Brijeg stigli su i predstavnici Crvenog polumjeseca kao i vjerski velikodostojnici koji su najvjerojatnije obavljali vjersku službu, što je dodatno u najmanju ruku zainteresiralo građane koji su u prolazu i nevjerici promatrali što se događa.

Svakako je lijepo i poželjno poželjeti svu sreću muslimanskim vjernicima koji danas slave i blaguju svoj blagdan, međutim slaviti blagdan Bajrama u Širokom Brijegu je čista politička provokacija koja se ne bi trebala više ponoviti- rekli su nam neki od Širokobriježana dok smo fotografirali detalje s ove bajramske proslave.

I na kraju, što god tko mislio ovi ljudi imaju pravo slaviti svoje blagdane gdje ih je volja, nema nikakvih prepreka za takvo nešto nigdje u demokratskom svijetu ali isto tako sigurno je da je proslava Kurban Bajrama u Širokom Brijegu prvoklasna politička provokacija.

Svejedno neka je sretan blagdan svim muslimanskim vjernicima

Foto: sirokibrijeg.info

Podijeli s prijateljima:

Tweet

WhatsApp

Email



Što vi mislite o ovoj temi?